PLANINSKO DRUŠTVO CELJE MATICA                                                        CELJE, 17.07.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

NA NAJVIŠJI GORI NEMČIJE IN TIROLSKE

Z U G S P I T Z E,  2964 M, IN

W I L D S P I T Z E,  3768 M,

OD PETKA DO NEDELJE, 28. DO 30. JULIJA 2006

V MEJAH DANAŠNJE AVSTRIJE LE KOROŠKI GROSSGLOCKNER

ZA NEKAJ DESET METROV PRESEGA TIROLSKO PRVAKINJO IZ ÖTZTALSKIH ALP,

KAMOR VAS VABIMO NA ZANIMIV TRODNEVEN IZLET.

NA POTI BOMO TJA GREDE PORAVNALI STAR DOLG NAJVIŠJI GORI NEMČIJE,

KI JO OD SVOJE VEČJE SOSEDE NA JUGU

LOČUJE PRAVZAPRAV BORE STO KILOMETROV CESTE ČEZ DOLINO REKE INE.

ODPOTUJEMO V ČETRTEK OB DESETIH ZVEČER, 22.00,

Z NAROČENIM AVTOBUSIM S POSTAJALIŠČA NA CELJSKI GLAZIJI.

JUTRANJE SONCE NAS POZDRAVI V BAVARSKEM GARMISCHU PARTENKIRCHNU, 707 M,

ODKODER JE LE ŠE NEKAJ PIČLIH KILOMETROV VOŽNJE DO HAMMERSBACHA, 758 M,

KJER JE NA VELIKEM PARKIRIŠČU KONEC NAŠE NOČNE VOŽNJE.

PEŠPOT PELJE PRED PEKLENSKI VINTGAR, HÖLLENTALKLAMM, 1054 M.

PO PLAČILU ENEGA EVRA ČLANSKE VSTOPNINE SE V NJEM PRIJETNO OSVEŽIMO,

PREDEN SO PO DVEH URAH VZPONA USTAVIMO V HÖLLENTALANGERHÜTTE, 1379 M.

OD KOČE PELJE NA ZUGSPITZE OKOLI ŠEST UR DOLGA VAROVANA POT.

PO LESTVI NAM NA NJEJ POMAGAJO STOPI IN ČEZ 25 METROV ŠIROKO DESKO KLINI

SLED VODI VIŠE Z ZELENE GRBE ČEZ MANJŠI LEDENIK.

OD ROBNE ZEVI DALJE KAŽE SKORAJ NEPRETRGANA PLETENICA NADALJNJO SMER,

S KATERE SE ODPRE POGLED K JEZERU EIBSEE V ŠKRBINI IRMERSCHARTE, 2660 M.

VZPON SKLENEMO NA OBLJUDENEM VRHU ZUGSPITZE, 2964 M.

KO SE OKREPČAMO V MONAKOVSKEM PLANINSKEM DOMU, MÜNCHNER HAUS, 2957 M,

STOPIMO S TERASE DOMA PO STOPNICAH LEVO NAVZDOL NA ZAHODEN GREBEN,

KJER SE ZAČNE SLIKOVIT VAROVAN SESTOP SKOZI ODČEPNIK, STOPSELZIEHER.

PELJE NA AVSTRIJSKO STRAN GORE V SNEŽNO KRNICO
IN K DUNAJSKI NOVOMEŠKI KOČI, WIENER NEUSTÄDTER HÜTTE, 2209 M.

ŠE KAKO SE NAM PO DESETIH URAH HODA

PRILEŽE NOČNI POČITEK V TEJ MALCE ODMAKNJENI PLANINSKI KOČI!

DRUGO JUTRO SESTOPIMO PO VAROVANI JURJEVI LOVSKI POTI, GEORG JÄGERSTEIG,

KI PELJE SKOZI GAMSJO KRNICO, 1637 M,

NA SMUČIŠČA NAD SPODNJO POSTAJO TIROLSKE ŽIČNICE NA ZUGSPITZE, 1225 M.

TAKO SMO PO NAJKRAJŠI SMERI V DVEH URAH PRIŠLI K SVOJEMU AVTOBUSU

NA TAMKAJŠNJEM ŽIČNIČARSKEM PARKIRIŠČU NAD AVSTRIJSKIM EHRWALDOM, 994 M.

S PRELAZA FERNPASS, 1216 M, SE PRI IMSTU PREKOBALIMO V DOLINO REKE INE.

ONSTRAN NJE SE CESTA SKOZI ÖTZTAL POLAGOMA VZPENJA VSE DO VENTA, 1896 M,

KI JE NAJVIŠJA VAS V ALPAH SKUPAJ Z BLIŽNJIM ZASELKOM ROFENHÖFE, 2014 M.

IZ VENTA SE DA V TREH URAH PRITI DO BRESLAVSKE KOČE, 2848 M,

A POL HITREJE ZA 6,50 EUR OB POMOČI DVOSEDEŽNICE NA STABLEINALM, 2356 M.

TRETJI DAN SE NAVSEZGODAJ ODPRAVIMO NA WILDSPITZE PO OBIČAJNI POTI.

TA VODI Z LEDENIKA MITTERKARFERNER ČEZ SEDLO MITTERKARJÖCHL, 3468 M,

NA TASCHACHFERNER TER PO TREH URAH IN POL PRIPELJE NA WILDSPITZE, 3768 M.

VRNEMO SE V BRESLAUER HÜTTE, 2848 M; ZGODAJ POPOLDNE SMO V VENTU, 1896 M.

PO VOŽNJI MIMO INOMOSTA, PO AVTOMOBILSKI CESTI ČEZ BRENNER, 1372 M,

PO PUSTRIŠKI IN DRAVSKI DOLINI

TER SKOZI KARAVANŠKI PREDOR SMO DOMA SREDI NOČI.

PRI SEBI IMEJMO VELJAVNO OSEBNO IZKAZNICO ALI POTNI LIST,

ČLANSKO IZKAZNICO PZS, POTRDILI O ZDRAVSTENEM IN NEZGODNEM ZAVAROVANJU,

OD OPREME PA CEPIN, DEREZE, SAMOVAROVALNI KOMPLET, ČELADO, OČALA,

SVETILKO, POSTELJNO VREČO ZA DVAKRATNO PRENOČEVANJE V PLANINSKIH KOČAH!

CENA IZLETA ZNAŠA 16.000 TOLARJEV ALI 66,77 EVROV

OB PRIJAVI VPLAČAMO V PISARNI VSAJ POLOVICO, RAZLIKO PA V ENEM MESECU.

ZNESEK NE VSEBUJE IZDATKOV V PLANINSKIH DOMOVIH NITI VSTOPNIN IN ŽIČNIN.

U S P E Š N A  V Z P O N A  N A  O B E  Š P I C I

IZLET PRIPRAVIL TONE PRIMOŽIČ

